Απόφαση του Δικαστηρίου (πέμπτο τμήμα) της 21ης Ιουλίου 2011 - Ευρωπαϊκή Επιτροπή κατά Πορτογαλικής Δημοκρατίας
(Υπόθεση C-518/09) 1
(Παράβαση κράτους μέλους - Ελευθερία εγκαταστάσεως και ελεύθερη παροχή υπηρεσιών - Άσκηση δραστηριοτήτων συναλλαγών επί ακινήτων)
Γλώσσα διαδικασίας: η πορτογαλική
Διάδικοι
Προσφεύγουσα: Ευρωπαϊκή Επιτροπή (εκπρόσωποι: (εκπρόσωποι: I. Rogalski και P. Guerra e Andrade)
Καθής: Πορτογαλική Δημοκρατία (εκπρόσωποι: L. Inez Fernandes και N. Ruiz, advogado)
Αντικείμενο
Παράβαση κράτους μέλους - Παράβαση των άρθρων 46 ΣΛΕΕ και 56 ΣΛΕΕ - Άσκηση δραστηριοτήτων συναλλαγών επί ακινήτων.
Διατακτικό
Το Δικαστήριο αποφασίζει:
η Πορτογαλική Δημοκρατία,
-    επιτρέποντας την άσκηση κτηματομεσιτικών δραστηριοτήτων, μόνον στο πλαίσιο γραφείου διαχειρίσεως ακινήτου περιουσίας,
-    επιβάλλοντας στις κτηματομεσιτικές επιχειρήσεις και στους διαχειριστές ακινήτου περιουσίας άλλων κρατών μελών την υποχρέωση να ασφαλίζονται για την ευθύνη που ανακύπτει από την άσκηση της δραστηριότητας σύμφωνα με την πορτογαλική νομοθεσία,
-    επιβάλλοντας στις κτηματομεσιτικές επιχειρήσεις άλλων κρατών μελών την υποχρέωση να διαθέτουν ίδιο θετικό κεφάλαιο σύμφωνα με την πορτογαλική νομοθεσία,
-    υποβάλλοντας τις κτηματομεσιτικές επιχειρήσεις και τους διαχειριστές ακινήτου περιουσίας άλλων κρατών μελών πλήρως στον πειθαρχικό έλεγχο του Instituto da Construção e do Imobiliário IP,
παρέβη τις υποχρεώσεις που υπέχει δυνάμει του άρθρου 56 ΣΛΕΕ, και
-    επιβάλλοντας στις κτηματομεσιτικές επιχειρήσεις την υποχρέωση να ασκούν αποκλειστικώς κτηματομεσιτικές δραστηριότητες, εξαιρουμένης της διαχειρίσεως ακινήτων για λογαριασμό τρίτου, και
-    επιβάλλοντας στους διαχειριστές ακινήτου περιουσίας την υποχρέωση να ασκούν αποκλειστικώς τη δραστηριότητα διαχειρίσεως ακινήτου περιουσίας,
παρέβη τις υποχρεώσεις που υπέχει δυνάμει των άρθρων 49 ΣΛΕΕ και 56 ΣΛΕΕ.
καταδικάζει την Πορτογαλική Δημοκρατία στα δικαστικά έξοδα.
____________
1 - ΕΕ C 37 της 13.02.2010.